《摸鱼儿》
宋代·王同祖

记年时、荔枝香里，深红一片成阵。迎风浴露精神爽，谁似阿娇丰韵。

黄昏近。望翠幕玳席，粉面云鬟映。娇波微瞬。向烛影交相，歌声闲绕，私语画阑并。

佳期事，好处天还悭吝。莺啼燕语无定。一轮明月人千里，空梦云温雨润。

萧郎病。恨天阔鸿稀，杳杳沈芳讯。日长人静。但时把好山，学他媚妩，偷就眉峰印。

作者简介：王同祖，字与之，号花洲，金华（今属浙江）人，余嵘孙婿。幼年侍父宦游，弱冠入金陵幕府，时嘉熙二年。历朝散郎、大理寺主簿（刘克庄《龙学余尚书神道碑》），淳祐九年，通判建康府。十年，添差沿江制置司机宜文字。